
Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Kosovo Polje, datum, 11.08.2025

POZIV ZA JACANJE KONKURETNOSTI POLJOPRIVREDE NA KOSOVU

Svrha javnog poziva

Ministarstvo za zajednice i povratak, na osnovu strateškog planiranog budžeta za razvoj poljoprivrednog sektora u cilju jačanja svih zajednica na Kosovu odobren od strane Vlade Kosova objavljuje poziv za dodelu bespovratnih sredstava fizičkim i pravnim licima tj.start-up (novoformiranim) i postojećim preduzećima ( registrovanim gazdinstvima) koja se bave primarnom poljoprivrednom proizvodnjom za nabavku poljoprivredne mehanizacije, opreme i alata.

1. CILJ JAVNOG POZIVA
Poziv ima za cilj da modernizuju poljoprivredno-prehrambeni sektor i poboljšaju ruralnu ekonomiju povećavajući konkurentnost poljoprivredne proizvodnje, poslova i usluga, kreirajuci pozitivne ekonomske efekte na poljoprivredno-prehrambena preduzeća i operatere ruralnog turizma, te osiguravajući kontinuitet njihovog poslovanja. 

Dodatno, projekti očekuju ostvarivanje sledećih ciljeva kroz realizaciju podrške start-up i kompanijama u poljoprivredno-prehrambenom sektoru:
· Podržati poljoprivredno-prehrambene start-up koji baziraju svoje poslovanje na regenerativnim i kružnim poslovnim modelima;
· Pružiti podršku mladim osobama koje poseduju kvalitetne poslovne veštine da pokrenu sopstvene biznise, te steknu dodatno znanje i veštine kako bi se uticalo na dugoročnu održivost i uspeh njihovog poslovanja;
· Unaprediti i promovisati preduzetništvo i preduzetnički duh u postojećim kompanijama u poljoprivredno-prehrambenom sektoru kroz mentorsku i finansijsku stimulaciju;
· Poboljšati socioekonomsku situaciju kroz registraciju novih preduzeća i stvaranje novih radnih mesta, sa naglaskom na žene, mlade i ostale ranjive grupe.
· Povećanje konkurentnosti poljoprivredno-prehrambenog sektora kroz unapređenje efikasnosti i održivosti proizvodnje na farmama, privlačenje mladih farmera, orijentacija proizvodnje prema zahtevima tržišta, unapređenje lanca vrednosti i fokusiranje na istraživanje, inovacije, novu tehnologiju i digitalizaciju;
· Unapređenje kvaliteta života, razvoj zajednice i socijalne uključenosti u ruralnim područjima.

Rokovi za zavšetak investicije Sve aktivnosti, uključujući nabavku i ugradnju opreme, mašina i isporuku usluga moraju biti završene u roku do 6 meseci od datuma potpisivanja ugovora osim ugovorom ako nije drugačije predviđeno.

2. SVI SEKTORI I DELATNOSTI U POLJOPRIVREDNOJ PROIZVODNJI SU DOZVOJENI.
Neki od njih mogu biti:
· Proizvodnja mlečnih proizvoda uključujući sabirna (otkupna) mesta mleka; 
· Prerada poljoprivrednih proizvoda i pakovanje;
· Sakupljanje i prerada nedrvnih šumskih proizvoda uključujući lekovito i aromatično bilje; Pčelarstvo; 
· Brendiranje i marketing; 
· Organski proizvodi itd.

3. VISINA FINANSIJSKE PODRŠKE  
Planirana vrednost poziva je ukupno 500,000.00 € (petsto hiljada evra). Minimalni i maksimalni iznos podrške za svaki lot je naveden u nastavku sa pojašnjenjima.
Lot 1. Za Start-up (početna/novoformirana) preduzeća/gazdinstva ukupna vrednost grantova biće 150,000.00 EUR. 
Maksimalna vrednost koju može dobiti novoformirano gazdinstvo je 100% od ukupne vrednosti opreme ili u finansijskoj vrednosti do 8,000.00 EUR.
Lot 2. Za postojeca preduzeca/gazdinstva ukupna vrednost grantova biće 350,000.00 EUR. Maksimalna vrednost koju može dobiti jedno gazdinstvo ili preduzeće je 100 % od ukupne vrednosti opreme ili u finansijskoj vrednosti do 20,000.00 EUR. Ukoliko odobrena sredstva ne pokrivaju celokupan iznos investicije, podnosilac prijave je u obavezi da preostali iznos obezbedi kroz sopstveno sufinansiranje i da tu sumu naznači u budžetu aplikacije.



4. INDIKATIVNI KALENDAR ZAVRŠETKA POZIVA
11.08.2025 - Otvaranje poziva
22.08.2025 - Rok za podnošenje pitanja o pozivu
[bookmark: _GoBack]05.09.2025 - Rok za podnošenje predloga projekata MZP
Bicete naknadno informisani - Rok za podnošenje žalbi 
Bicete naknadno informisani - Potpisivanje ugovora
Finansijer ima pravo da ažurira indikativni kalendar. Svaka promena indikativnog kalendara biće objavljena na internet stranici MPZ-a.

5. KOMPLETNA LISTA POTREBNIH DOKUMENATA

Aplikacija će se smatrati potpunom ako sadrži sve prijavne forme i obavezne priloge kako je to potrebno u javnom pozivu i dokumentaciji poziva kako sledi:
Aplikacioni paket za Lot 1 -Start-Up kao i dokumenti koji se moraju popuniti su:
· Obrazac za prijavu-aplikacija
· Izjava aplikanta, koja se takođe smatra i kao izjava pod zakletvom o autentičnosti dokumentacije;
· Predlog projekta koju obuhvata: cilj, aktivnosti projekta, finansijske troškove kao I vremenski plan realizacije projekta i organizacionu strukturu podnosioca prijave;
· Kopija lične karte aplikanta.

2. Aplikacioni paket za LOT 2 - postojeće preduzece/gazdinstvo, dokumenti koji se moraju popuniti su:
· Obrazac za prijavu/aplikacija;
· Izjava aplikanta, koja se takođe smatra i kao izjava pod zakletvom o autentičnosti dokumentacije;
· Predlog projekta koju obuhvata: cilj, aktivnosti projekta, finansijske troškove kao i vremenski plan realizacije projekta i organizacionu strukturu podnosioca prijave (formular se moze naci na sajtu u okviru poziva);
· Kopija lične karte aplikanta;
· Preduzeće/gazdinstvo treba da dostavi ponudu ili profakturu za nabavku proizvodne opreme sa datumom objavljivanja odnosno do isteka roka apliciranja (poželjno).
· Sertifikat o registraciji biznisa/gazdinstva sa svim pratećim dokumentima/informacijama u skladu sa zahtevima zakona na snazi na Kosovu.
· Ako je preduzeće - poresko uverenje važeće na dan podnošenja zahteva (ne starije od 90 dana) koje dokazuje da podnosilac zahteva nema tekućih neizmirenih poreskih dugova ili drugih poreskih obaveza, ili da je u sporazumu za plaćanje duga sa PAK-om (može se izdati onlajn sa sajta PAK-a);
· Ako je preduzeće - godišnja poreska izjava za poslednju fiskalnu godinu (2024) izdata od strane PAK-a (bruto prihod se mora dokazati od strane Poreske uprave Kosova za 2024. godinu);
· Fotografije postojećeg poslovnog prostora kao i postojeće opreme (fotografije moraju biti jasno vidljive).
· Ponude moraju biti samo u evrima.

Predlozi će se podnositi samo na potrebnim obrascima, koji su zajedno sa smernicama za podnosioce prijava/aplikacija dostupni na sajtu MPZ-a.
6. PODNOŠENJE PRIJAVA

[bookmark: _Hlk135742409]Ovaj javni poziv je objavljen na sajtu Ministarstva za zajednice i povratak https://mkk.rks-gov.net/ Sve potrebne informacije i formulare za prijavu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju (odštampati, potpisati) i poslati putem pošte u koverti ili podneti u fizičkom obliku u arhivu Ministarstva za zajednice i povratak, ul. Majka Tereza, PB. 12000 Kosovo Polje. Prijava za ovaj javni poziv počinje 11.08.2025. godine a poziv će biti otvoren do 05.09.2025. godine do 16:00 časova, prijave nakon ovog roka se neće primati. Za svako pojašnjenje možete poslati upit na e-mail request.mkk.mzp.mcr@rks-gov.net do 22.08.2025 god.

7. SMERNICE ZA PODNOSIOCA PRIJAVE

Zajedno sa ovim javnim pozivom se objavljuju smernice za podnosioce prijave za detaljnije informacije o javnom pozivu.

